
Közgyűlési határozatok bírósági kontrollja Romániában

KÖZGYŰLÉSI HATÁROZATOK BíRÓSÁGI KONTROLLJA ROMÁNIÁBAN
KIVONAT
Farcadi Attila-Dániel
 
Edward Thurlow Nagy-Britannia (1731-1806) lordkancellárja és jogász úgy vélekedett, hogy a gazdasági társaságokat nem lehet megbüntetni mivel azoknak nincsen testük, sem pedig lelkül amit el lehetne ítélni. Utóbbi megállapításokból Thurlow azt a következtetést vonja le, hogy büntethetetlenségből kifolyólag a társaságok önkényesen cselekszenek. Utóbbi megállapítás negatív fényt vet a gazdasági társaságokra, azonban ma már tudjuk, hogy a társaságok annak vezetőségi szervein keresztük felelősségre vonhatóak, ezenfelül a társaság tagjainak egyéni felelőssége is megállapítható bizonyos estekben.
Társaságok már az ókori Római Birodalomban is léteztek és a társadalom fejlődésével párhuzamosan a társaságok is egyre dinamikusabban kezdtek el fejlődni. Napjaink társasági joga megannyi jogszabályt tartalmaz, mely egy összetett és különféle társasági mechanizmusokkal operáló jogágat eredményez. A gazdasági társaságok modern társadalmunk gazdasági életének alappillérei. A törvény által elismert társasági formák közül pedig az egyik legösszetettebbnek a részvénytársaságok bizonyulnak. A részvénytársaságok működése több szempontból is izgalmasnak és összetettnek bizonyul. Általánosságban elmondható, hogy a társuló felek együttműködése a különböző társasági formák alapkövetelménye. A tásuló felek kollaborációja azonban az általánosnál is nagyobb jelentőséggel bír a részvénytársaságok esetében. A részvényesek megannyi nem vagyoni joggal rendelkeznek, amelyek tiszteletben tartása a hatékony együttműködés, döntéshozatal és törvényesség alapfeltételei a részvénytársaság működésében. A kutatás célja a közgyűlési határozatok megtamádási jogának vizsgálata a román társasági jogban, mely részvényesi nem vagyoni jog elengedhetetlen a társaság törvényes döntéshozatali folyamatának bizotsításához. A részvényesek megtámadási jogáról az 1990. évi társaságokról szóló 31. törvény 132. cikke rendelkezik. A részvényesek megtámadási jogának vizsgálata során számos kérdés és álláspont is megfogalmazódott a szakirodalomban, továbbá a bírói gyakorlat sem teljesen egységes a megtámadási jog gyakorlása, az érvénytelenségi eljárás különböző aspektusai kapcsán. A kutatás ezekre a vitatott kérdésekre igyekszik választ találni.



